- Romanwu
- <
- 10
- >

10
1 Kǝramiya, awo jauro karwuni cǝraana ye, moduwa dikki yedǝ, tima Israyilawu njǝkkawo cawando. 2 Jaumaro Alaa jagairo tayia shedanǝkki, amma kǝla noduyen gǝni, 3 awoa nanjire Alayedǝa nojannin nanjire kaanja majana, wotte nanjire Alayedǝa kasaccane jaanni, 4 dalilnjudǝ Almasiwudǝ tima leduwuram wadayedǝ wo, wundu duwon kambǝrseadǝ nanjire cuwandoro.
Njǝkkawo fando
5 Nawi Musa kǝla nanjire wadalan isidǝyen ngai ruwujǝna: «Kam awo ania cǝdimadǝ tayiyen roa dǝgai.»†10.5 Lew 18.5 6 Amma nanjire kambǝrselan isidǝ ngai cǝni: Bare karwunǝmlan: «Wundu samero leji?» wotte Almasiwua saworo, 7 bi: «Wundu bǝlaa daduram bawoaro jǝpciyi?» wotte Almasiwua karmolan sangoro wullǝmmi. 8 Amma awi gǝle wuljidǝ? «Manadǝ karǝnnǝm delnin, ti curo cinǝmben ye, curo karwunǝmben ye,»†10.8 SK 30.14 wotte mana kambǝrseye mawoniyedǝ. 9 Cinǝmlan «Isama Kǝmadǝ wo!» nǝme karwunǝmlan Ala tia karmolan cǝsangǝnaro kasatkemma, njǝkkawo fandǝmi. 10 Awoa karwulaman kam mǝrsaje jiremaro walji, koro cilaman kasacce njǝkkawo cuwandi, 11 kitawulan ruwuwadadǝ gai: «Wundu duwon tia mǝrsajǝnamadǝ, nangu tia cǝdaiwawo.»†10.11 Ish 28.16 12 Awima yaudi-a yaudi gǝni-a gayirji bawo, ti Kǝma am dunia sammayedǝ tayi duwon tia bowojai sammaro jauro barga dǝpciyi, 13 awoa: «Wundu duwon cu Kǝmandeyea bowojǝnamadǝ njǝkkawo cuwandi.»†10.13 Yow 2.32
14 To, ndayin gǝle ti mǝrsajannidǝa bowojai? Koro ndayin ti kǝlanjun fanjannidǝa mǝrsajai? Koro ndayin mawoduma bawoa fanjai? 15 Koro tayia canode lejannia, ndayin mawojai? Kitawulan ruwuwadadǝ gai: «Si am lawar kǝji kudomasoyedǝ jauro shawa!»*10.15 Si am lawar kǝji kudomasoyedǝ jauro shawa! - Kǝndenjadǝ awo bargaa.†10.15 Ish 52.7 16 Amma am samma gǝni kawuɍi kǝjidǝa jaa. Nawi Ishayaye: «Kǝmande, wundu kawuɍinde kasacco?»†10.16 Ish 53.1 cǝnna. 17 Ngaima kambǝrsedǝ kawuɍi fandayen isi, kawuɍi fandadǝ ye mana Almasiwuyen†10.17 mana Almasiwuye - Linjila. Kawuɍi kǝji kǝla Isa Almasiwuyen. isi. 18 Amma wuye: «Fanjanni wa?» nǝkke korǝkki. Tabbatto fanjana! «Kowonja dunia ngan nukcǝna, mananja har ci dajiram duniayero lejǝna.»†10.18 Jaw 19.4 19 Amma wuye: «Jama Israyilaye asujanni wa?» nǝkke korǝkki. Burwon Nawi Musaye: «Am jama gǝnia yakkǝkke nandǝɍi nayia njadai, jama hangal bawoalan faidadǝkke njasakke gǝrganuwi,»†10.19 SK 32.21 cǝnna. 20 Daji ridu bawoaro Nawi Ishayaye: «Am wua masanni wua sewando, am wua saworǝnniro kǝlani fǝleyekko,»†10.20 Ish 65.1 21 amma kǝla jama Israyilayen tiye: «Dabdu sǝrambo jama ganambuma koro tuɍumaro mukkoni sayeyekko,»†10.21 Ish 65.2 cǝnna.

- Romanwu
- <
- 10
- >

†10:5 10.5 Lew 18.5

†10:8 10.8 SK 30.14

†10:11 10.11 Ish 28.16

†10:13 10.13 Yow 2.32

*10:15 10.15 Si am lawar kǝji kudomasoyedǝ jauro shawa! - Kǝndenjadǝ awo bargaa.

†10:15 10.15 Ish 52.7

†10:16 10.16 Ish 53.1

†10:17 10.17 mana Almasiwuye - Linjila. Kawuɍi kǝji kǝla Isa Almasiwuyen.

†10:18 10.18 Jaw 19.4

†10:19 10.19 SK 32.21

†10:20 10.20 Ish 65.1

†10:21 10.21 Ish 65.2

© 2018-2024 WBT